মানসী সাহা: ভালবাসার ‘ঘর সংসার’ আজ যখন ‘সদমা’য় স্তব্ধ, তখন কে যেন ছন ছন শব্দ করে নেচে ওঠেন, ‘মেরে হাত মে নয় নয় চুড়িঁয়া হে, থোড়া ঠহেরো সজন মজবুরিয়া হে…’। ভালবাসার মানুষটির জন্য একটু কেন! ‘খুদা গাওয়া’ এ অপেক্ষা যুগ যুগ ধরে করছে প্রেমিক মন, একান্তে যে শুধু এটুকুই বলতে পারে, ‘কাটে নেহি কাটতে ইয়ে দিন ইয়ে রাত, ক্যহেনি থি তুমসে জো দিল কি বাত..।’ আসলে অপেক্ষার কোনও বাঁধাধরা সময় হয় না। কিন্তু কেউ কেউ অপরূপ সৌন্দর্যের ঐশ্বর্যে ধরে রাখতে পারে প্রেমিক মনের আকুতি। শ্রী-প্রেমীদের কাছে তাই শ্রীদেবীর কোনও বিকল্প নেই, থাকতে পারে না।